שלום לכולם,

ותודה שבאתם לבר המצווה שלי.

בבקשה לכבות טלפונים 🙂

לפני שנתחיל הייתי רוצה לספר לכם קצת על עצמי כפי שלא שמעתם קודם. אני ילד מאוד שמח. לא תמיד יוצא לי אבל לרוב אני מנסה להסתכל על הצד החיובי.

יש לי אמא ואבא שמאוד אוהבים אותי. אמא שלי, סוזי, כיפית ונחמדה, אני והיא כמו תאומים כי נולדנו באותו תאריך, 12.8.

אבא שלי אופק אוהב לקחת אותי לטיולים, ואנחנו משחקים ביחד טניס.

אחי הגדול סתיו, בן 18, אני והוא מאוד אוהבים לראות משחקי כדורגל ביחד.

עדן, אחותי הגדולה, בת 16, תמיד שם בשבילי ותומכת בי. הכלבה שלי סופי משתוללת וחמודה ולאט לאט נהיית יותר רגועה.

הפרשה שלי, פרשת עקב, מסכמת את המסע של בני ישראל במדבר, לפני שהם נכנסים לארץ הקודש. בני ישראל היו עבדים במצריים במשך 430 שנים, ולא היה להם חופש לעשות מה שהם רצו או להתפתח אישית, כי הם חיו בעבדות.

בני ישראל היו במצב שהם לא יכולים להיות עצמאיים, אבל מצד שני הם לא היו צריכים לדאוג כי הם קיבלו מקום מסודר לגור ועבודה קבועה. הם קיבלו דברים מאוד בסיסיים. הם חיו, אבל לא בחופש. משה הגיע אליהם והציע להם לצאת למסע במדבר כדי להגיע לארץ הקודש.

אם היו שואלים אותי האם אני מעדיף לחיות בעבדות אבל בסביבה יחסית בטוחה, או לצאת למסע מסוכן מאוד אבל בסופו אני אגיע לארץ משלי, הייתי מחליט לצאת לדרך, על אף הסכנות, כדי שאוכל להיות איש חופשי.

בפרשת עקב, ה' מעביר מסר דרך משה, שאם בני ישראל ישמרו על המצוות אז יהיו להם חיים מאוד טובים ובטוחים ויהיה להם שפע.

לנו, בני ישראל, אין הרבה אלים, אלא רק אל אחד, ואי אפשר לראות אותו בעיניים, כי אין לו פסל או תמונה.

אין לו משהו פיזי שמגלם אותו, הוא פשוט נמצא בכל מקום.

לי אין בעיה שאי אפשר לראות את ה', כי בבראשית כתוב "נברא אדם בצלמנו כדמותנו", כלומר נאמר לנו שאלוהים נראה כמו צלם האדם.

לכן כשאומרים שאי אפשר לדמיין את אלוהים, אני מציע פשוט לחזור למילים האלו מבראשית, ולהבין שאלוהים מצוי בתוך כל בני האדם.

אני חושב שחשוב לשמור על חוקים בסיסיים מסוימים כמו חוקי המדינה והמשפט שיש בתורה:

לדוגמה: לא תגנוב, לא תרצח ועוד.

עצם זה שאתה שומר על החוקים לא בהכרח אומר שיהיו לך חיים קלים או מושלמים. אני מאמין שגם מאוד חשוב לשמור על החוקה של המדינה, אבל לנו בישראל **אין חוקה** וזו אחת הבעיות הגדולות מבחינת היכולת להקפיד על החוק. החוקה היא הכלי ששומר על העם, ואם היא לא קיימת, אין ערכים שווים לכולם.

בפרשה שלי בעצם אומרים שאם תבצע את כל החוקים, יהיו לך חיים קלים יותר, אבל זה לא בהכרח נכון. החיים הם מורכבים וזה מה שהופך אותם לחיים טובים וחד פעמיים. החיים הם מסע.

יש משפט שאומר :

If you get everything the second you want it, what’s the point of living?

אין טעם לחיות אם אתה מקבל מייד כל מה שאתה רוצה.

ה' בעצם פונה לבני ישראל ואומר להם שכל שאר האלים הם לא אמיתיים, הם רק פסלים ודמויות שיכולות לבלבל אותנו. הוא נתן לבני ישראל בחירה חופשית, יש להם את הזכות להחליט אם להישאר מאמינים בה' או לעבור לעבודת אלילים.

אני מאמין שאם אנשים באמת רוצים לעבור לדת אחרת, צריך לאפשר להם לעשות את זה ולא לפחד שילכו לאיבוד.

בפרשת עקב נאמר: ”וַאֲהַבְתֶּם אֶת הַגֵּר כִּי גֵרִים הֱיִיתֶם בְּאֶרֶץ מִצְרָיִם".

בעצם הציווי לאהוב את הזרים מופיע 36 פעמים בתורה והוא אחד הצווים החשובים.

ה' בפרשה שלי ובכלל לכל אורך התורה מדגיש לנו שארץ ישראל היא ארץ הקודש ושהיא שייכת לבני ישראל. אבל באותו הזמן הוא מצווה שוב ושוב לאהוב את הגר ולשמור עליו, מכיוון שגם אנחנו זרים בכל מקום בעולם, ועברנו חוויות של גירוש לכל אורך ההיסטוריה, מתקופת מצריים ועד השואה ואפילו היום.

אני רוצה לומר תודה להורים שלי על זה שהם גידלו ומגדלים אותי באהבה.

לבנות הדודות שלי, תאה, עמנואלה, מעיין והילה, שאתן תמיד תומכות בי ותמיד שם בשבילי, אוהבות וקרובות, ואני שמח שאנחנו בקשר כזה טוב.

ולסבא Jack וסבתא Helene, שתמיד עוזרים לאמא לגדל אותי.

תודה לכולם שבאתם! תהנו מהבר מצווה!